12-a de junio

La 12-a de junio estas la 163-a tago de la jaro (la 164-a en superjaroj) laŭ la Gregoria kalendaro. 202 tagoj restas.

Je la 12-a de junio okazis, interalie:

Eventoj
 1168: Falo de Arkona, murzonita urbo el la frua mezepoko de okcidentaj slavoj sur insulo Rugia
 1429: Centjara milito: franca armeo sub gvido de Johana de Arko venkis anglojn en batalo de Jargeau
 1446: Traktado pri fino de Malnova Zurika Milito komenciĝis
 1541: Pollando: Barcin iĝis urbo
 1550: Finnlando: fondo de Helsinko fare de la sveda reĝo Gustavo Vasa
 1560: Batalo de Okehazama: dominado en la japana politiko transiras de klano Imagawa al Oda Nobunaga
 1648: Angla enlanda milito: senrezulta batalo de Mauchline Muir (oriente de Kilmarnock)
 1665: Dua angla-nederlanda milito: konkerita de angloj Nov-Amsterdamo estis alinomita al Nov-Jorko
 1771: Trezoro de keltaj moneroj estis trovita proksime al vilaĝo Podmokly en la distrikto Rokycany en Ĉeĥio
 1772: Rezulte de la 1-a dispartigo de Pollando aŭstra armeo aneksis Krosnon
 1790: Ĉefurbo de Usono fariĝis Filadelfio (Pensilvanio)
 1794: Armeo de francaj revoluciuloj konkeris Charleroi
 1808: Milito de Hispana Sendependiĝo: venko de franca armeo super la hispana en batalo de Cabezón (apud Valadolido)
 1817: Badeno: en Mannheim germana inventisto Karl Drais ekvojaĝis je 14,4 km en unu horo per sia ekvilibra biciklo sen ĉeno kaj bremso
 1822: Pollando: incendio de Wodzisław Śląski
 1848: En Prago finiĝis Kunveno de Slavoj, dediĉita al batal-metodoj kontraŭ germanigo kaj hungarigo
 1859: Lord Palmerston la duan fojon iĝis ĉefministro de Britio
 1889: 80 personoj pereis kaj 260 serioze vundiĝis en akcidento de trajnoj en Armagh
 1897: Oni patentis multfunkcian oficiran svisan tranĉilon
 1892: Japana oficiro Yasumasa Fukushima surĉevale atingis Vladivostokon vojaĝante de Berlino tra Varsovio, Kovno, Daugavpils, Sankt-Peterburgo, Moskvo kaj Kazano
 1898: Filipinoj sendependiĝis (de Hispanio)
 1901: Kubo iĝis usona protektorato
 1901: Aŭstra registaro akceptis konstruon de akva kanalo liganta riverojn Vistulo, Danubo kaj Dnestro
 1909: Louis Blériot suprenlevigis la unuan aviadilon kun piloto kaj du pasaĝeroj
 Unua mondmilito
 1915: Pollando: dum la dua atako per kloro apud Bolimów (distrikto Skierniewice) germanaj soldatoj sturmantaj rusajn tranĉeojn post trapaso de la ondo de venena gaso rompis la atakon komencante helpi al agoniantaj malamikoj
 1920: Oficiala inaŭguro de la Panama kanalo (unua ŝipo trapasis ĝin aŭguste 1914)
 1923 : Hungara-usona iluziisto Harry Houdini unuafoje montris trukon publike liberigante sin de trudkitelo kaj pendante super la tero je alteco de 40 futoj
 1930: Dua Pola Respubliko: ekkonstruata ĉefbiblioteko de Jagelona Universitato en Krakovo
 1935: Ĉaka milito: Bolivio kaj Paragvajo subskribis armisticon post batalado pri norda parto de Granda Ĉako ekde 1932
 Dua mondmilito
 1940: Germana okupado de Pollando: Eksterordinara Ekstermiga Agado: germanoj pafmortigis en urba arbaro de Kielce 63 polojn el loka malliberejo; direktivo de la germana okupanto pri rabo de polaj kulturaĵoj koncernis i.a. retablon de Krakovo, plej valorajn objektojn el muzeoj en Łazienki, Wilanów, Reĝa Kastelo de Varsovio kaj sur Vavelo; Okcidenta Fronto: generalo Maxime Weygand ordonis vivigi ordonon pri ĝenerala retiriĝo; decido pri proklamo de Parizo malferma urbo; germanoj okupis Châlons-en-Champagne kaj detruis pli grandan parton de brita-franca grupiĝo premita apud la maro; Ministro pri armeaj aferoj Władysław Sikorski subskribis polan-britan aviadan pakton pri kreo de polaj unuoj kadre de Royal Air Force; pola primaso August Hlond forlasas Romon kaj translokiĝas al Lurdo en neokupata Francio; Ĉina Fronto: japanoj okupis Jiĉang, kie ili fondis bazojn por bombado de Ĉongĉingo; Siamo paktis pri neagreso kun Francio kaj Britio kaj pri amikeco kun Japanio
 1941: Intelektul-kampanjo: en Palmiry germana polico pafmortigis 15 virojn kaj 14 virinojn el enketa malliberejo Pawiak; en distrikto de Gostynin Gestapo arestis venĝe 126 polojn pro mortigo de unu germana ĝendarmo la 10-an de junio - el inter ili 20-on oni kondamnis al mortpuno kaj 31 decidis sendi al koncentrejo; Londono: konsilio, kun deklaro pri reciproka kaj komuna batalo kontraŭ agreso, de la reprezentantoj de Britio kun ties Altaj Komisiitoj de Dominioj (Kanado, Aŭstralio, Nov-Zelando, Sudafrika Unio kaj Brita Hindujo) kune kun reprezentantoj de okupataj landoj (Belgio, Ĉeĥoslovakio, Grekio, Jugoslavio, Luksemburgo, Nederlando, Norvegio, Pollando kaj Libera Francio); en Munkeno renkontiĝo de Adolf Hitler kun Ion Antonescu, informita pri la operaco Barbaroso; Sovetunio: popolkomisaro pri defendo Semjon Konstantinoviĉ Timoŝenko ordonis alproksimigi armeojn al okcidentaj landlimoj; Usono: komenco de aktiva militservo de marrezervistoj
 1942: Pola Rezistomovado: Gestapo pendumis en Dąbrowa Górnicza 10 polojn pro sabotado; Ĉefa Sekurec-Oficejo de Tria Regno ordonis akran enketadon de kaptitaj sovetaj paraŝutistoj kaj poste ilian tujan pafmortigon; Balkanoj: usonaj bombaviadiloj el egiptaj bazoj atakis havenon en Konstanco kaj petrolbasenon en Ploiești; Londono: Kanado kaj Sovetunio subskribis komencon de senperaj diplomatiaj rilatoj; Nazia Germanio: Heinrich Himmler subskribis Generalplan Ost - deporto de poloj, ĉeĥoj, ukrainoj kaj belorusoj al Siberio; en la tago de sia 13-a naskiĝdatreveno Anne Frank komencis verki sian memorlibron; Fritz Sauckel ordonis laborigi en Germanio familiojn de Orienta Eŭropo kune kun iliaj infanoj malpli ol 14 aĝaj; en Londono, Moskvo kaj Vaŝingtono aperis komunikoj pri vizitoj de Vjaĉeslav Molotov kaj urĝa neceso krei la duan fronton en Eŭropo; Sovetunio: gvidanto de Ĉefa Politika Estraro en Ruĝa Armeo iĝis Aleksandr Ŝĉerbakov
 1943: Operaco Reinhardt: germanoj pafekzekutis lastajn 1400 judojn el la geto kaj koncentrejo en Brzeżany kaj ĉirkaŭ 1000 el geto en Kozowa (ambaŭ en Ternopila provinco); Volinia masakro: armitaj ukrainoj atakis 3 polajn vilaĝojn (Budki Borowskie, Okopy, Dołhań) kaj murdis ĉirkaŭ 60 personojn; Batalo de Atlantiko: germana submarŝipo U-118 estis sinkigita apud Kanarioj per usonaj subakvaj bomboj - 43 skipanoj pereis, 16 iris al mallibero; Mediteraneo: kapitulaco de itala garnizono en la insulo Lampedusa; soveta rezistomovado: komenco de karpata partizanaro de la grupiĝo de Sidor Kovpak de nord-orienta Ukrainio direkte al la polaj terenoj; nokte Bomba korpuso de RAF atakis Bochum kaj soveta aviado atakis fervojajn nodojn en Homel, Brjansko kaj Karaĉev
 1944: Orienta Fronto: Supera Komandantaro de la Ruĝa Armeo ordonis al trupoj de la Leningrada Fronto plu ataki kaj ĝis la 18-a - 20-a de junio konkeri Viborg; nokte germana 155-a regimento de kontraŭaviada artilerio komencis pripafon de Londono per senpilotaj aviadiloj V-1 - unua fluganta raketo falis al Swanscombe (Kent)
 1945: Surbaze de interkonsento kun la registaro de Josip Broz Tito usonaj kaj britaj trupoj okupis Trieston kaj parton de Friulo-Venecio Julia, kiujn ĝis nun okupis jugoslavaj partizanoj
 1945: Zono de postmilita Germanio okupita de Sovetunio: en Berlino publikiĝis ordonoj pri gvido de la organizo de militista administracio kaj permeso al kreo kaj agado de ĉiuj kontraŭfaŝistaj organizaĵoj kaj ligiĝo de sindikatoj
 1946: Reĝo de Italio Umberto la 2-a abdikis
 1948: Stalinismo: Partio de Hungaraj Laboristoj estas formita per unuiĝo de du partioj
 1954: Dominiko Savio estis kanonizita de la papo Pio la 12-a
 1955: En Jakutio estis malkovrita unua granda diamanta geologia kuŝejo
 1964: Sud-Afriko: Nelson Mandela, Walter Sisulu kaj aliaj kvin kamaradoj estas kondamnitaj al dumviva mallibero
 1967: Singapuro: enkonduko de nova valuto - singapura dolaro
 1967: Pola Popola Respubliko rompis diplomatiajn rilatojn kun Israelo reage al la sestaga milito
 1967: Loving kontraŭ Virginio: Supera Kortumo de Usono forigis leĝon pri interrasa geedzeco
 1968: Premiero de filmo laŭ samtitola horora romano Bebo de Roza-Maria, reĝisorita de Roman Polanski
 1968: Belga biciklisto Eddy Merckx unuafoje gajnis unu el kvin ĉampionecojn de Giro d'Italia
 1973: Helmut Kohl iĝis prezidanto de Kristandemokrata Unio de Germanio
 1979: Konstruita de usona inĝeniero Paul MacCready’ kaj pilotita de biciklisto Bryan Allen muskol-movita Gossamer Albatross kiel la unua aerŝipo flugis super Manika Markolo
 1981: Premiero de la usona aventura filmo Ĉasantoj de la Perdita Arkeo
 1984: La 7-a Eŭropa Futbal-Ĉampionado komenciĝis en Francio
 1987: Estinta centr-afrika diktatoro Jean-Bédel Bokassa estis kondamnita al mortopuno
 1987: Malvarma milito: dum parolado en Okcidenta Berlino, usona prezidento Ronald Reagan antaŭ la Brandenburga Pordego alvokis al Miĥail Gorbaĉov detrui la Berlinan Muron
 1987: Al Gdańsk alvenis papo Johano Paŭlo la 2-a
 1990: Dissolvo de Sovetunio: Rusia Soveta Federacia Socialisma Respubliko anoncis deklaron pri suvereneco
 1991: Boris Jelcin gajnis prezidentan balotadon en Rusio
 1994: Unua testoflugo de pasaĝeraviadilo Boeing 777
 1994: Murdoj en Los-Anĝeleso - konataj de la posta Murdproceso de O.J. Simpson
 1997: Londono: Elizabeto la 2-a inaŭguris en la kvartalo Southwark la Globusteatron
 1998: La 16-a Futbala Mondpokalo komenciĝis en Francio
 1999: Paca misio de KFOR komenciĝis en Kosovo - post bombado de NATO super Jugoslavio
 1999: Pollando: papo Johano Paŭlo la 2-a vizitis Sandomierz kaj Zamość
 2000: Internacia kongreso "Pritakso de la krimoj de komunismo" komenciĝis en Vilno
 2003: Inaŭguro de Televido Trwam, pola televida stacio kun soci-katolika karaktero
 2004: La 12-a Eŭropa Futbal-Ĉampionado komenciĝis en Portugalio
 2008: Irlandanoj referendume malkonsentis ratifi la Traktaton de Lisbono
 2009: Mahmud Ahmadineĵad refoje gajnis prezidentan balotadon en Irano, kies anonco kaŭzis samtempan komencon de la duboj, protestoj kaj tumultoj
 2014: La 20-a Vira Futbala Mondpokalo komenciĝas en Brazilo
 2014: Islama Ŝtato de Irako kaj Sirio: en konkerita Tikrit oni masakris 560-770 (laŭ Human Rights Watch) aŭ 1700 (laŭ la Islama Ŝtato) soldatojn, rekrutojn, policanojn kaj aliajn personojn ligitajn al irakaj sekurecfortoj
 2016: Florido: pafmasakro en la noktoklubo Pulse en Orlando - 50 personoj pereis kaj 53 vundiĝis
 2019: Blanka Domo: prezidentoj de Usono Donald Trump kaj de Pollando Andrzej Duda subskribis plifirmigon de la defenda kunlaboro
 2022: Ĝihadistoj masakris pli ol 100 virojn en nord-orienta Burkino
 2025: Invado de Rusio en Ukrainion: Donald Trump pritaksas ke Rusio ĉiusemajne perdas 5 000 soldatojn; pli frue "The Atlantic" en Blanka Domo asertis, ke Trump estis malkontenta pri la operaco de Sekur-Sekureco de Ukrainio, kiu detruis pere de senpilotaj aviadiloj ne malpli ol 12 rusiajn strategiajn bombaviadilojn komence de junio

Esperantujo
 1906: Esperanto-movado en Japanio: Japana Esperantista Asocio fondiĝis

Naskiĝoj
 1161: Konstanca, dukino de Bretonio (m. 1201)
 1519: Kozimo la 1-a de Mediĉo, duko de Florenco, granda duko de Toskanio (m. 1574)
 1564: Johano Kazimiro (Saksio-Koburgo), germana duko (m. 1633)
 1775: Karl Müffling, prusa generalo, armea verkisto kaj geodeziisto (m. 1851)
 1797: Adele Schopenhauer, germana verkistino (m. 1849)
 1806: John August Roebling, germana-usona arkitekto kaj pontokonstruisto (m. 1869)
 1814: Zsigmond Kemény, hungara barono kaj verkisto (m. 1875)
 1819: Charles Kingsley, pastro de la Eklezio de Anglio, verkisto, poeto (m. 1875)
 1827: Johanna Spyri, svisa verkistino (m. 1901)
 1830: Albert Traeger, germana parlamentano, advokato kaj verkisto (m. 1912)
 1840: Jakub Arbes, ĉeĥa verkisto kaj ĵurnalisto (m. 1914)
 1851: Oliver Lodge, brita fizikisto, radioinventisto kaj verkisto (m. 1940)
 1864: Frank Chapman, usona ornitologo (m. 1945)
 1872: John Merchant, angla komerca direktoro el Sheffield, prezidanto de Brita Esperanto-Asocio, honora prezidanto de Internacia Centra Komitato, aŭtoro de Tri angloj alilande kaj Kompatinda Klem (m. 1936)
 1872: Emil Hácha, ĉeĥa politikisto, prezidento de la Dua respubliko de Ĉeĥoslovakio (m. 1945)
 1887: Julius Pokorny, aŭstra lingvosciencisto (m. 1970)
 1888: György Floznik, hungara pastro, teologo kaj lingvisto (m. 1954)
 1888: Zygmunt Janiszewski, pola matematikisto (m. 1920)
 1890: Egon Schiele, aŭstra pentristo kaj grafikisto (m. 1918)
 1891: Béla Katona, hungara ĵurnalisto kaj redaktoro (m. 1948)
 1892: Douglas Phillips Boatman, angla optikisto, unua sekretario de la Rotaria Amikaro de Esperantistoj, konata de rakonto La Nekonata Konato kaj publikaĵoj i.a. en "International Language" kaj "Heroldo de Esperanto" (m. 1984)
 1897: Vladas Butkus, litova instruisto, partoprenanto de UK 1923, prezidanto de Litova Esperanto-Asocio kaj de Kaŭna Esperanto-Societo, kunlaboranto de "Litova Stelo" kaj de la Enciklopedio de Esperanto (m. 1963)
 1897: Robert Anthony Eden, ĉefministro de Britio (m. 1977)
 1901: Friedrich Wessely, aŭstra teologo (m. 1970)
 1906: Sandro Penna, itala verkisto kaj poeto (m. 1977)
 1908: Otto Skorzeny, aŭstra oficiro de Waffen SS, konata de la operacoj de specialcelaj fortoj, inĝeniero kaj entreprenisto (m. 1970)
 1908: Moufdi Zakaria, alĝeria poeto, aŭtoro de la nacia himno Kassaman (m. 1977)
 1911: Stephen Zamenhof, usona sciencisto, filo de Henryk Zamenhof, la frato de la iniciatinto de Esperanto, membro de la Honora Komitato de UK 1972 (m. 1998)
 1911: Milovan Đilas, jugoslava politikisto kaj verkisto (m. 1995)
 1920: Janusz Budzanowski, pola skolto, partoprenanto de la defendo de Grodno (m. 1939)
 1920: Fred Denger, germana verkisto kaj scenaristo (m. 1983)
 1921: H. C. Artmann, aŭstra verkisto kaj tradukisto (m. 2000)
 1921: Christopher Derrick, angla katolika artisto kaj eseisto (m. 2007)
 1921: Luis García Berlanga, hispana scenaristo kaj kinreĝisoro (m. 2010)
 1924: George H. W. Bush, 41-a prezidento de Usono (m. 2018)
 1929: Anne Frank, juda knabineto, aŭtorino de la Taglibro de Anne Frank, murdita en Bergen-Belsen (m. 1945)
 1931: György Poszler, hungara literaturhistoriisto (m. 2015)
 1932: Tibor Bálint, rumania hungara verkisto kaj tradukisto (m. 2002)
 1934: Gábor Tőrös, rumania hungara skulptisto (m. 2021)
 1935: Walter Steiner, germana geologo kaj muzeestro (m. 2012)
 1936: Gusztáv Láng, hungara literaturhitoriisto, kritikisto kaj redaktoro (m. 2025)
 1941: Chick Corea, usona ĵaza pianisto kaj komponisto, unu el la prauloj de ĵazroko (m. 2021)
 1943: László Benkő, hungara pianisto, orgenisto, sintezilisto, komponisto (m. 2020)
 1946: Ilona Jeneiné Gyulai, rumania hungara rapiristino (m. 2021)
 1947: György Bajna, rumania hungara ĵurnalisto, poeto
 1950: Roland Rotsaert, belga esperantisto kontribuanta al Flandra Esperanto-Ligo, Esperanto-Fondaĵo Cesar Vanbiervliet kaj Internacia Komerca kaj Ekonomia Fakgrupo
 1951: Andranik Markarjan, ĉefministro de Armenio (m. 2007)
 1952: Glenn W. Most, usona klasika filologo
 1954: Julianna Bodó, rumania hungara sociesploristino
 1957: Geetanjali Shree, barata verkistino kaj biografiisto de Premchand
 1958: Emil Dobribán, rumania hungara pentristo
 1961: Hannelore Kraft, germana ekonomikistino kaj politikistino
 1962: Jordan Peterson, kanada klinika psikologo
 1975: Dan Jørgensen, dana politikisto, membro de Eŭropa Komisiono
 1979: Robyn, sveda kantistino kaj kantaŭtoro
 1979: Amandine Bourgeois, franca kantistino
 1979: Dmitrij Gluĥovskij, rusa sciencfikcia verkisto, ĵurnalisto, militkorespondanto, felietonisto, raportisto
 1981: Nora Tschirner, germana aktorino kaj televida moderatorino
 1981: Adriana Lima, brazila fotomodelino kaj aktorino
 1985: Blake Ross, usona programlingvisto, kunkreinto de Mozilla Firefox

Mortoj
 816: Leono la 3-a, papo, sanktulo (n. 750)
 918: Aethelflaed (Mercia), anglosaksa regantino de Mercia
 1144: Al-Zamaĥŝario, persa filozofo, ekzegezisto de Korano (n. 1075)
 1524: Diego Velázquez de Cuéllar, hispana konkeristo, unua reganto de Kubo (n. 1465)
 1536: Erasmo de Roterdamo, nederlanda filozofo, filologo, humanisto (n. 1467)
 1560: Imagawa Yoshimoto, japana daimio (n. 1519)
 1565: Adrianus Turnebus, franca poeto, humanisto, filologo kaj klerulo (n. 1512)
 1630: Giovanni Francesco Anerio, itala komponisto (n. ĉirkaŭ 1567)
 1675: Karlo-Emanuelo la 2-a, duko de Savojo (n. 1634)
 1743: Johann Bernhard Bach (la pli juna), germana komponisto (n. 1700)
 1803: Richard François Philippe Brunck, franca klasika filologo (n. 1729)
 1824: Wilhelm Friedrich Hezel, germana orientalisto (n. 1754)
 1872: Thomas C. Jerdon, angla kuracisto, pioniro de barata ornitologio (n. 1811)
 1878: William Cullen Bryant, usona verkisto, poeto, ĵurnalisto (n. 1794)
 1906: Adolph Witzel, germana dentkuracisto kaj akademiano (n. 1847)
 1912: József Brandt, hungara kuracisto kaj profesoro (n. 1838)
 1912: Zikmund Winter, ĉeha verkisto (n. 1846)
 1915: Józef Brandt, pola batalpentristo (n. 1841)
 1917: Teresa Carreño, venezuela pianistino kaj komponistino (n. 1853)
 1919: Hermann Lietz, germana novigema pedagogo (n. 1868)
 1922: Wolfgang Kapp, prusa oficisto kaj ĵurnalisto, gvidanto de la puĉo de Kapp (n. 1858)
 1927: Karel Farský, ĉeĥa romkatolika pastro, teologo, episkopo kaj unua patriarko de la Eklezio ĉeĥoslovaka husana (n. 1880)
 1928: Maurice Bloomfield, pola-usona hindologo kaj sanskritologo (n. 1855)
 1933: József Pakots, hungara juristo, ĵurnalisto, verkisto (n. 1877)
 1936: Karl Kraus, aŭstra verkisto, satiristo kaj ĵurnalisto (n. 1874)
 1936: Gyula Gömbös, hungara politikisto, oficiro, ĉefministro (n. 1886)
 1937: Miĥail Tuĥaĉevskij, rusa marŝalo (n. 1893)
 1943: Hanns Heinz Ewers, germana verkisto kaj juristo (n. 1871)
 1946: Karel Toman, ĉeĥa lirika poeto, vojaĝisto, bibliotekisto (n. 1877)
 1948: Gyula Glykais, hungara skermisto (n. 1893)
 1957: Jimmy Dorsey, usona ĵazmuzikisto (klarneto, saksofono) (n. 1904)
 1960: Józef Retinger, pola literatursciencisto, verkisto kaj politikisto (n. 1888)
 1963: Medgar Evers, nigrula usona aktivulo de homaj rajtoj (n. 1925)
 1969: Józsi Jenő Tersánszky, hungara verkisto (n. 1888)
 1969: Aleksandr Dejneka, soveta artisto (n. 1899)
 1973: Antal Pálffy, rumania hungara instruisto pri matematiko (n. 1903)
 1976: Gopinath Kaviraj, barata sciencisto, jogano kaj guruo (n. 1887)
 1982: Karl von Frisch, aŭstra Nobelpremiita etologo (n. 1886)
 1983: Clemens Holzmeister, aŭstra arkitekto kaj instruisto (n. 1886)
 1990: György Buday, hungara ksilografo, tipografo kaj ĵurnalisto (n. 1907)
 1993: Wilhelm Gliese, germana astronomo(n. 1915)
 1994: Menachem Mendel Schneerson, juda filozofo, kabalisto, ĥasida rabeno (n. 1902)
 1997: Bulat Okudĵava, rusia bardo, gitaristo, komponisto, verkisto kaj kantisto (n. 1924)
 2000: Anna Dukász, rumania hungara aktorino (n. 1925)
 2003: Gregory Peck, usona aktoro (n. 1916)
 2006: György Ligeti, hungara komponisto (n. 1923)
 2010: Jerzy Stefan Stawiński, pola verkisto, scenaristo kaj reĝisoro, aŭtoro de radiodramoj (n. 1921)
 2012: Héctor Bianciotti, argentina-franca verkisto kaj literatura kritikisto (n. 1930)
 2012: Elinor Ostrom, usona ekonomistino Nobelpremiita (m. 1933)
 2013: Jiroemon Kimura, japana longvivulo (n. 1897)
 2019: Elfriede Ott, aŭstra aktorino, kantistino, reĝisorino kaj aktorlernigantino (n. 1925)
 2021: Witold Kieżun, pola ekonomikisto, verkisto (n. 1922)
 2021: Krystyna Chojnowska-Liskiewicz, pola jaĥta kapitano, unua virino solece ĉirkaŭnaviginta la Teron (n. 1936)
 2023: Silvio Berlusconi, ĉefministro de Italio (n. 1936)
 2023: Treat Williams, usona aktoro (n. 1951)

Specialaj tagoj kaj festoj
 Rememoroj kaj festoj en Katolika Eklezio:
 Leono la 3-a (papo)
 108 beatigitaj martiroj de la dua mondmilito - plimulto el polaj diocezoj: Włocławek, Gniezno, Lublin kaj el ordenoj: salesianoj, franciskanoj, kapucenoj ekde 1999 (i.a. Roman Sitko)
 Nacia tago sur la Filipinoj
 Nacia tago en la Rusia Federacio: Tago de Rusio (1990)
 Brazilo: Tago de Enamiĝintoj
 Monda Protesto-Tago Kontraŭ Infanlaboro - enkondukita de la Internacia Organizaĵo de Laboro en 2002
 Pollando: Festo de la Buroo de Registar-Protekto, ekde 2017

Tagoj de semajno

La 12-a de junio estas (laŭ gregoria kalendaro):

 Dimanĉo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Lundo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Mardo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Merkredo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Ĵaŭdo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Vendredo en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099;
 Sabato en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094.

Kategorio:Junio

#06
#0612